google/wiki40b huggingface dataset:
Hertug av Buckingham

Første opprettelse

Tittelen ble først opprettet 14. september 1444 for Humphrey Stafford, 6. jarl av Stafford. Han var sønn av Anne av Gloucester, datter av Thomas av Woodstock, jarl av Buckingham, som i sin tur var yngste sønn av Edvard III av England. Stafford var en viktig støttespiller for Huset Lancaster under rosekrigene, og falt i slaget ved Northampton i juli 1460.
Han ble etterfulgt av sin sønnesønn Henry Stafford, 2. hertug av Buckingham, som hjalp Rikard III av England da han krevde tronen i 1483. Senere samme år snudde han og ledet et opprør mot Rikard III, ble arrestert og henrettet for høyforræderi. Sønnen Edward Stafford, 3. hertug av Buckingham fikk tittelen tilbake da Henrik VII kom til makten i 1485, men ble henrettet på grunn av sin motstand mot kardinal Thomas Wolsey, Henrik VIIIs viktigste rådgiver. Tittelen døde ut med ham; det samme gjelder titlene jarl av Stafford og baron av Stafford.

Andre opprettelse

Hertugdømmet ble opprettet for andre gang i 1623 for Jakob Is favoritt George Villiers, 1. hertug av Buckingham. Han ble utnevnt til baron Whaddon, vicomte Villiers (1616) og jarl av Buckingham (1623). Som minister under Karl I var han ansvarlig for krigføring mot Spania og Frankrike. Han ble myrdet av en puritansk fanatiker i 1628, mens han forberedte en ekspedisjon for å unnsette hugenottene ved La Rochelle.
Sønnen George Villiers, 2. hertug av Buckingham var en viktig rådgiver under Karl II, og utgjorde sammen med Anthony Ashley-Cooper, 1. jarl av Shaftesbury den protestantiske aksen i Cabalministeriet. Han døde uten arvinger i 1687.
His son, George Villiers, 2nd Duke of Buckingham, was a notable advisor in the reign of Charles II, and, along with Lord Ashley made up the protestant axis of the famous Cabal Ministry. When he died in 1687, the title again became extinct.

Tredje opprettelse

Tittelen hertug av Buckingham og Normanby ble opprettet i 1703 for John Sheffield, 1. hertug av Buckingham og Normanby, lordseglsbevarer og president for Det kongelige råd under dronning Anne.

Fjerde opprettelse

Den fjerde opprettelsen kom i 1822. I 1784 ble George Nugent-Temple-Grenville utnevnt til marki av Buckingham. Han var blant annet stattholder i Irland. Hans sønn Richard Temple-Nugent-Brydges-Chandos-Grenville ble i 1822 utnevnt til hertug av Buckingham og Chandos.

Hertug av Buckingham og Normanby (1703)

Se hertug av Buckingham og Normanby.

Hertug av Buckingham og Chandos (1822)

Se vicomte Cobham.
Aristokrates fra Athen

Aristokrates fra Athen (gresk: Ἀριστoκράτης) var en gresk mann som levde en gang på 400-tallet f.Kr., som Demosthenes skrev en tale mot, kalt mot Aristokrates (κατὰ Ἀριστοκράτους), kort tid før 352 f.Kr. for Euthykles, som hadde beskyldt Aristokrates for å forslå en ulovlig forordning i overfor Karidemos , en eventyrer fra Euboia. Sistnevnte opptrådte som en slags førsteminister for den trakiske fyrsten Kersebleptes og ønsket å ta full kontroll – med athenernes hjelp – over de tidligere områdene til kong Kotys I.
Kommunefritt område

Kommunefritt område kalles et område som ligger utenfor kommuneinndelningen i et land og således ikke tilhører noen kommune. Slike områder kan for eksempel være store ubebodde områder eller militære øvelsesfelt, direkte underlagt respektive lands krigsmakt.
Forekomsten av kommunefrie områder er uvanlig i Europa. Likevel finnes de både i Danmark og Norge. I Danmark utgjør Ertholmene et slikt område. Det inngår ikke i Bornholms kommune men er direkte underlagt det danske forsvarsministeriet, og de 96 innbyggerne (2008) betaler ikke sundhedsbidrag (en slags statlig helseskatt). 
I Norge ligger Jan Mayen og Svalbard utenfor landets kommunale inndeling. På Svalbard har dog Longyearbyen siden år 2004 en kommunelignende lokal administrasjon, kalt Longyearbyen lokalstyre.
I USA og Canada kalles et landområde «ikke-inkorporert» (unincorporated area) om det ikke inngår i noen kommune. Å «inkorporere» betyr i denne sammenheng å danne en kommunal sammenslutning, det vil si en by (city eller town) som har sin egen administrasjon. En ikke-inkorporert by har altså vanligvis ikke et eget bystyre som kan beslutte om for eksempel beskatning, og byen sorterer som regel heller ikke under noen nærliggende by. I stedet kan byen sortere direkte under et county. (Et eksempel fra USA er Crystal City i Virginia.)
Også i Tyskland forekommer kommunefrie områder (gemeindefreie Gebiete). Disse områdene er ofte ubebodde, for eksempel større skogsområder eller innsjøer. Det største kommunefrie området i Tyskland ligger i Oberharz i Niedersachsen og heter Harz (Landkreis Goslar); det har et areal på 371,84 kvadratkilometer. Totalt finnes 247 kommunefrie områder i Tyskland (per 1. januar 2004). De dekker et areal på totalt cirka 1,2 prosent av hele landets areal. Det sammenlagte antall innbyggere i disse områdene er kun 1 854 (per 31. desember 2004).
I Australia finnes «ikke-inkorporerte» områder (unincorporated areas) i Nortern Territory. Store deler av delstaten Sør-Australia hører til det «ikke-inkorporerte» Outback Areas Community Development Trust. De vestligste og nordligste delene av delstaten New South Wales kalles Far West Region og er for det meste «ikke-inkorporerte». Også i delstaten Victoria, finnes noen mindre «ikke-inkorporerte» områder.
Vågå kirke

Historie

Opprinnelig var Vågå kirke ei stavkirke fra perioden 1150–1200, men endrede behov for bygdas befolkning førte til at kirken ble fullstendig ombygd omkring 1625–1627. Byggmester var den kjente kirke- og tårnbyggeren Werner Olsen Skurdal, som opprinnelig kom fra Nes på Hedmarken og gikk under tilnavnet «mester Werner». Hans «varemerke» var det oktagonale klokketårnet med fire småspir plassert i hvert hjørne av tårnfoten. Han utførte også de store ombygningsarbeidene på Ringebu stavkirke i 1630–1631. I 1634/1635, og i 1663/1664 utvidet og bygde han også om Lom stavkirke. Det kan også ha vært han som bygget om og utvidet Fåvang kirke omkring 1627–1629, selv om tårnkonstruksjonen ved denne kirken ikke passer til hans varemerke.
Kirken ble gjenoppbygd av materialer fra den gamle stavkirken, og trolig andre nedrevne stavkirker fra dalen. Den gamle sørportalen og endel skurd fra den opprinnelige stavkirken er også benyttet i den nye kirken, blant annet endel utskårne veggplanker.

Interiøret

Korskillet ble ble skåret og malt i 1758 og er trolig gjort av Østen Kjørren, som samme året også renoverte akantusskurden på altertavlen.
Døpefonten er fra 1100-tallet og regnes som kirkens eldste inventar. Mønsteret på denne samsvarer med mønsteret man kjenner fra et kjede funnet i et vikingskip. Mønsteret på foten av døpefonten mener man kommer fra Irland, antagelig også kommet hit til landet gjennom vikingene.
I kirken finnes også et 130 cm stort gotisk krusifiks fra 1200-tallet.
Altertavlen er fra 1674/1675 og ble laget av Johannes Lauritsen Skraastad. Tavlen fikk ny akantusskurd i 1758, gjort av Østen Kjørren.
Prekestolen skal være gjort i forbindelse med eller like etter ombyggingen av kirken, men dateres gjerne til ca. 1630. Også den har akantusskurd. Bildene rundt om på prekestolen viser til bilder fra Jesu liv.
Orgelet er det nyeste i kirken. Det kom til i 2002. Orgelet har 1200 piper.
Akantus er et eget begrep innen Gudbrandsdalens folkekunst. Renessansens bruk av akantusmotivet var som ganske spinkle ranker, der stengelen dominerer mer enn bladverket. Opphavet til dette treskurdmotivet er en enkel tistellignende ugrasplante (Acanthus mollis) fra middelhavsområdet.

Kirketuften

Selve kirkegården er i seg selv en severdighet, med en rekke gravsteder fra 1700-tallet. Her finner man også graven til den sagnomsuste Jo Gjende (1794–1884).
San Francisco Symphony

San Francisco Symphony (SFS) er et symfoniorkester med base i San Francisco, California, USA.
Orkesteret holdt sin første konsert i 1911, og regnes for å være blant USA's ledende.
Byrådsleder

Byrådsledere i Norge

I Norge har Oslo hatt byparlamentarisme, og dermed byråd og byrådsleder, siden 1986, Bergen siden 2000 og Tromsø fra 2011 til 2016.
Svømming under VM i svømmesport 2019 – 50 meter ryggsvømming kvinner

Semifinaler

Semifinalene ble svømt 24. juli fra kl. 20:37 lokal tid.
Vadonaxia

Levevis

Som hos de fleste andre praktbiller utvikler larvene seg i død ved.

Utbredelse

Arten er utbredt på Madagaskar.
Thomas A. Anderson

Thomas A. Anderson (alias «Neo») er en fiktiv karakter i The Matrix-filmene, spilt av Keanu Reeves.
Mens han lever «uvitende» i the Matrix lever han et dobbeltliv. Thomas A. Anderson arbeider for et firma som jobber med programvarer, men etter arbeid kaller han seg Neo og driver med Hacker-virksomhet. Dette navnet, Neo, blir brukt om ham resten av filmen da han kobles ut av Matrixen og blir med i menneskenes krig mot maskinene.
Sussi Bech

Arbeid

Allerede på tegneskolen i København arbeidet Sussi Bech med sin første tegneserie Zainab som kom på dansk, og i norsk oversettelse, i 1985. Historien er inspirert av de arabiske eventyrene i 1001 natt.
Siden 1986 har Sussi Bech konsentrert sine tegneserier om det gamle Egypt, hvor hun med prinsesse Nofret fra minoiske Kreta som hovedfigur har bragt leseren rundt i oldtidens middelhavsland som vitne til datidens politiske og religiøse intriger. Tegneseriealbumene om Nofret utgis også i Frankrike, Belgia, Nederland og Indonesia. Fortellingene har også gått som føljetong i danske aviser, blant annet i Berlingske Tidende og Ekstra Bladet.
Sussi Bech har også utgitt en flere andre tegneserier, deriblant tobindsverket om eventyrersken Aida Nur, inspirert av Howard Carters funn av Tutankhamons grav på 1920-tallet. Serien kom som album i 1991 og 1992. Året etter kom Sussi Bechs ungdomsarbeid Dalila den Drevne, som fortalte forhistorien til Zainab. I 1998 utgav Bogfabrikken Sussi Bechs tegneserieversjon av H.C. Andersens eventyr De vilde svaner. I 2007 kom albumet Egtved Pigen.
Siden 2009 har Sussi Bech levert den ukentlige stripen Eks Libris til danske Weekendavisen. Frank Madsen står for idé og tekst. Stripen er en satire på den litterære scene i Danmark og har blitt publisert i foreløpige ni bind. 
Sussi Bech har ellers illustrert barnebøker, blant annet med de populære barne-tv-figurene Kaj og Andrea for Danmarks Radio og Snus Mus for Forlaget Bolden (2013), samt ungdomsbøkerne om Emmy av Mette Finderup. Hun har mottatt de danske barnebibliotekarers kulturpris, Det Danske Tegneseriekonvents pris gjentatte ganger, tegneseriebransjens orden, Ping-prisen, i 1994, Orla-Prisen i 2005, Birkerød Kulturpris i 2006, Svenska Serieakademins pris, Adamsonstatuetten, i 2015, og Hanne Hansen Prisen i 2017. Nofret er dessuten gjentatte ganger valgt som beste tegneserie og tegneseriefigur av danske tegneseriekolleger.
Sussi Bechs tegnestil kjennetegnes av detaljerte motiver med klare linjer og jevne fargeflater i en fransk-belgisk serietradisjon.
Kreis Niesky

Geografi

Kreis Niesky befant seg i den nordøstlige delen av Bezirk Dresden vest for elven  Lausitzer Neiße og nord for Görlitz. Kretsen ble regnet som en del av Nedre Schlesien og Oberlausitz. I vest grenset den mot Kreis Bautzen, i sør mot Kreis Görlitz, i øst mot Polen og i nord mot Kreis Hoyerswerda og Kreis Weißwasser i Bezirk Cottbus. Av kretsens omkring 39.300 innbyggere, bodde det 11.700 i Niesky i 1986. I slutten av 1993 hadde kretsen 36.648 innbyggere.
Kretsen hadde en lav befolkningstetthet med en perifer plassering, og var næringsmessig preget av jordbruk og skogbruk. Blant landskapets naturskjønne områder fant man de østlige delene av Oberlausitzer hede- og innsjølandskap og Muskauer Heide.

Historie

Fra 1816 til 1945 tilhørte området den neder-schlesiske Landkreis Rothenburg  (Oberlausitz). Gjennom en beslutning fra den sovjetiske millitæradministrasjonen ble den vestlige delen av Neiße innenfor Landkreis Rothenburg (Oberlausitz) den 9. juli 1945 beliggende innen for Sachsen og omdøpt til Landkreis Weißwasser. Den 16. januar 1947 ble denne kretsen og nabokretsen Landkreis Görlitz slått sammen til den nye kretsen Landkreis Weißwasser-Görlitz, med hovedsete i Weißwasser. Den 12. januar 1948 ble den omdøpt til Kreis Niesky med et areal på 1252 km².
Den 25. juli 1952 ble de nye kretsene Kreis Weißwasser dannet i nord, og Kreis Görlitz i sør. Den nye kretsen Kreis Niesky ble en del av Bezirk Dresden.
Ved Tysklands gjenforening ble Kreis Niesky omdannet til en Landkreis innenfor Fristaten Sachsen. Den 1. august 1994 ble den slått sammen med kretsene Landkreis Görlitz og Landkreis Weißwasser til den nye kretsen Niederschlesischer Oberlausitzkreis som eksisterte frem til 2008.

Våpenskjold

Landkreis Niesky hadde et eget kretsvåpen fra 1950 til 1952. Aks og tannhjul symboliserte kretsens landbruk og industri, mens fargene blå og gul ble hentet fra våpenskjoldet til Oberlausitz og tilkjennega kretsens tilhørighet til dette området.
Robert D. Stuart

Bakgrunn

Robert D. Stuart var sønn av R. Douglas Stuart. Hans bestefar, Robert Stuart, var en av grunnleggerne av Quaker Oats Company.  
Han ble utdannet ved Princeton University der han tok en B.A. i 1937. Han begynte så ved Yale Law School.
Som student ved Yale grunnla han i 1940 America First Committee som kjempet mot at USA skulle bryte den isolasjonistiske politikken og gå inn i andre verdenskrig.
Caganer

En caganer (kəɣəˈne) er en liten figur som man finner i Catalonia og i områder omkring med katalansk kultur, slik som i Andorra, men også i Spania, Portugal og Italia. Caganer er katalansk for «driter» og er utformet som en blid mann kledt i tradisjonell barretina, en topplue, som sitter på huk og bæsjer. Figuren forekommer særlig som skulptur i julekrybber i forbindelse med julefeiringen. I katalanske julekrybber dukket den først opp på slutten av 1600-tallet, men figuren ble først populær på 1800-tallet.
Det er aldri for sent, Larry Crowne

Handling

Den sympatiske, godtroende og enkle Larry Crowne (Tom Hanks) er en middelaldrende mann. Han jobbet som kokk i marinen i 20 år, men har nettopp gått gjennom en lei skilsmisse, hvorpå han sitter igjen med en enorm gjeld. Når han i tillegg får sparken fra den lokale butikken han har arbeidet i de siste årene, finner Larry ut at han vil gjøre noe nytt. Så han bestemmer seg for å starte helt på bunnen – på college.
Han finner umiddelbart tonen med den eksentriske unge studenten Talia (Gugu Mbatha-Raw), og blir en del av hennes store scootergjeng, som alle er nesten like eksentriske som henne og som i likhet med Larry prøver å finne seg selv og fremtiden sin. Talia blir også hans beste venn på skolen, den ørlille klassen blir etter hvert som en slags familie, og Larry får nytt håp i livet. I tillegg har han øyne for den vakre læreren Mercedes Tainot (Julia Roberts), som har sine egne problemer å stri med.
Brudekronen

Handling

Knut Storlien går over fjellet på vei hjem til foreldregården etter flere år i Sør-Amerika. Han husker ikke helt veien og får hjelp av Inga, som bor på en gård i nærheten. De blir vitne til hvordan Ingas bror dreper en mann som han skylder penger. Knuts yngre bror Oddmund har drevet gården i de årene som Knut har vært i Sør-Amerika. Oddmund vil rive de gamle bygningene og bygge et turisthotell, slik at han kan få penger til sitt utsvevende liv. En sterk konflikt oppstår mellom brødrene. Dessuten har de begge forelsket seg i Inga. Hun elsker Oddmund, men Knut bruker det faktum at han så hennes bror drepe som et knep for å lokke henne til seg. Knut innser imidlertid at han ikke har noen sjanse til å få Inga og begynner derfor å interessere seg for Gudrun, som han senere flytter sammen med. Knut gjør tilnærmelser til ei gårdsjente og Gudrun flytter fra ham. Hun rammes av lungebetennelse og dør kort tid etterpå. Gudruns bror, Tallak, sverger på å hevne seg på Knut. Også Oddmund vil gjøre opp med Knut og det ender med et slagsmål som Odmund vinner. Oddmund får Inga og livet på gården går tilbake til gamle tradisjoner.
Zhangwu

Zhangwu (kinesisk: 彰武县; pinyin: Zhāngwǔ Xiàn) er et fylke i provinsen Liaoning i Folkerepublikken Kina. Det ligger i byprefekturet Fuxin.
I 1999 var folketallet på 406 794 innbyggere.

Samferdsel

Kinas riksvei 101 går gjennom området. Den begynner i Beijing og fører via blant annet Chengde til Shenyang.
Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.
Årets afrikanske syklist

Årets afrikanske syklist er en årlig utmerkelse som har blitt utdelt siden 2012. Prisen ble stiftet av arrangørene av rittet La Tropicale Amissa Bongo i Gabon. Vinneren blir utpektt av en jury bestående av 21 medlemmer, og prisen blir gtt til en rytter som har oppnådd utmerkede resultater og skapt et positivt bilde av afrikansk sykling. Juryen ble i 2014 ledet av Bernard Hinault, og blant medlemmene var Chris Froome
Foliasjon

Foliasjon betegner en parallellstruktur i en metamorf bergart og består ofte i at plateformede mineraler er parallellorientert. Tilsvarende betegner lineasjon enhver lineær struktur i en bergart, som for eksempel parallellorientering av nålformede mineraler.
Argopteron

Utseende

Små til middelsstore, mørkbrune smygere med gule flekker på forvingene.

Levevis

Larvene lever på ulike slags gress (Poaceae) i sørbøk (Nothofagus)-skoger i det sørlige Sør-Amerika.

Utbredelse

Slekten er endemisk for Chile og Argentina.
Leonel Moreira

Landslaget

Han ble tatt ut i Costa Ricas tropp til VM i fotball 2018 i Russland.
Laksfjorden

Laksfjorden er en fjordarm av Finnfjorden i Lenvik kommune i Troms. Fjorden strekker seg 3,5 kilometer vestover til Islandsbotn på Senja. Fjorden har innløp mellom byen Finnsnes i nordøst og Laksneset i sørvest. Nordover fra Finnsnes går Gisundet på østsida av Senja. Silsand og Laukhella ligger på nordsida av fjorden, mens man langs sørsida finner bygdene Vågan og Vassjord.
Fylkesvei 86 krysser Gisundet over Gisundbrua mellom Finnsnes og Silsand. Innerst i fjorden går fylkesvei 860, mens Fv227 følger sørsida.
Intel Core 2

Core 2 er en type av Intels 64-bit x86-64 single-, dobbel-, og fire-kjernede mikroprosessorer.
Dragon Quest

Dragon Quest (ドラゴンクエスト Doragon Kuesuto) er en serie rollespill utgitt av Enix, nå Square Enix. Serien ble kalt Dragon Warrior i Nord-Amerika frem til utgivelsen av Dragon Quest VIII: Journey of the Cursed King i 2005.
Spill i serien har blitt utgitt for MSX, Famicom/NES, Super Famicom/SNES, Game Boy Color, Game Boy Advance, Nintendo DS, PlayStation, PlayStation 2 og flere typer mobiltelefoner. Tre spill i serien er nå under utvikling. En blir laget for Nintendos Wii og de to andre for Nintendo DS. Per 2006 har serien solgt over 40 millioner spill over hele verden. Den er Square Enix' mest suksessrike serie etter Final Fantasy, selv om Dragon Quest er mer populær i Japan.
Dragon Quest ble kalt Dragon Warrior i Nord-Amerika på grunn av en varemerkekonflikt med rollespillet DragonQuest. DragonQuest ble gitt ut av Simulations Publications i 1980-årene til selskapet gikk konkurs i 1982 og ble kjøpt opp av Tactical Studies Rules som fortsatte å gi ut DragonQuest frem til 1987. I 2003 registrerte Square Enix merkenavnet Dragon Quest i USA slik at de selv kunne bruke navnet.
Trond Erik Bertelsen

Fredrikstad

Bertelsen kom til Fredrikstad fra FK Haugesund vinteren 2004, og var en av de første spillerne Egil «Drillo» Olsen hentet til klubben. Han er opprinnelig fra Sandnes der han spilte for Lura IL. Den hurtige venstrebacken har 32 U21-landslagskamper og 30 kamper for andre aldersbestemte landslag. I januar 2006 fikk han sin debut for A-landslaget, i en privatlandskamp de tapte 2-1 mot Mexico

Viking

Bertelsen ble sommeren 2007 koblet til Viking FK, der det var meningen at han skulle overta venstrebackplassen til Thomas Pereira. Bertelsen spilte totalt 275 kamper for klubben. Etter sesongen 2014 fikk ikke spilleren fornyet kontrakt.

Sandnes Ulf

18. februar 2015 ble Bertelsen presentert som ny ULF spiller. Spilleren fikk sin debut for klubben i en kamp mot Fotballklubben Jerv i 1. runde, 6. april 2015. Ulf ledet 2 - 0 til pause, men kampen som ble spilt på Sandnes stadion endte 2 - 2. Bertelsen spilte 25 kamper i sin debutsesong hos klubben. Laget hadde opprykksambisjoner, men endte til slutt på en 7.-plass. Etter endt 2016-sesong ble det klart at Bertelsen ikke fikk fornyet kontrakt med klubben. Etter å ha forsøkt seg på flere prøvespill besluttet Bertelsen å legge opp, og gå over i en miljøkontakt rolle i barndomsklubben Lura IL.

Stavanger IF Fotball

I april 2017 signerte Bertelsen for Stavanger IF Fotball i 5.divisjon. Han tar med seg mye erfaring til SIF og er tiltenkt er rolle som spillende trener.
Teddy (sigarett)

Teddy er et varemerke som tilhører British American Tobacco Norway AS (tidligere J.L. Tiedemanns Tobaksfabrik). Merket ble introdusert i 1914, navngitt etter USAs president Theodore «Teddy» Roosevelt og sigarettene var av typen Virginia. Merket ble trukket tilbake i 2010.
Sanger fra barnas skattkammer

Sanger fra barnas skattkammer er det enogtyvende albumet] med Hanne Krogh, og ble utgitt i 2002. Dette er også hennes tredje plate i sin barnemusikkserie, og hun hadde tidligere solgt over 150 000 enheter av Prøysens barnesanger og Egners barnesanger. Denne platen ble mer anonym, og har ikke oppnådd like store salgstall
Olav Selvaags plass (Oslo)

Olav Selvaags plass er en plass på Odden på Tjuvholmen i Oslo, som ble åpnet i 2007.
Gaten Tjuvholmen allé passerer gjennom plassen og gatene Lille Stranden og Sjøgangen munner ut i plassen. Ved plassen ligger et serveringssted og en butikk.
Plassen er oppkalt etter Olav Selvaag (1912–2002), som var sivilingeniør og bygningsentreprenør og har hatt stor betydning for boligutvikling i Oslo i etterkrigstiden. En skulptur med helfigur portrettbyste av ham står på plassen.
Second Life

Norge og nordmenn i SL

I juni 2007 var det ca. 1 500 aktive nordmenn i SL. Siden den gang har SL vokst mye, og man kanskje anta at det i juni 2008 var ca. 3 000 aktive nordmenn.
Norske steder i SL som kan nevnes er; Second Norway, Roscana og The Companion (den siste en simulator bygget over det norske folkeeventyr Følgesvennen (Asbjørnsen og Moe) skapt av Heidi Dahlsveen). Norske SL-bedrifter som kan nevnes er;Alphamale,Ivalde,Abello Magazine, Maximum Minimum, PRIME Furniture og Artilleri. Det norske miljøet har flere grupper hvor man kan ta kontakt med hverandre, som f.eks. "Alt for Norge" og "Second Norway".
Flere norske institusjoner og bedrifter har tatt steget inn i SL. Av disse kan nevnes Høgskolen i Molde/Norgesuniversitetet, Høgskolen i Bergen, DnB NOR, NRK, Design Container, Halden MTO Lab og Tinde.no. De fleste av disse er bare i startgropa enda. Vestfold fylkesbibliotek ble i 2008 innvilget 150 000 kroner, og i 2009 innvilget 130 000 kroner fra ABM-utvikling, for å utvikle «Norgesbiblioteket i Second Life». Norgesbiblioteket åpnet 23. september 2008.